Ernst ontken ook dat hy in die verleentheid oor hierdie saak was. Hy sê hy het hom destyds dadelik van die feite vergewis en Netwerk24 sonder versuim daaroor ingelig.
Sy voeg by dat die kassie wat by die berig verskyn het, ‘n verwysing na vorige beriggewing was, en dat die doel daarvan bloot was om konteks te verskaf.
Hierdie regstelling het egter nog nie in die gedrukte weergawe van Rapport verskyn nie, en die koerant het in 'n skikkingsaanbod via die Persombud die volgende teks in hierdie verband aangebied:
“Rapport is bewus daarvan dat Jean Oosthuizen ‘n persoonlike aksie teen dr Ernst en sy seun voer en sal daarom verseker dat Jean Oosthuizen in die toekoms geen berigte in die koerant skryf waarin daar enigsins na dr Enst of sy seun verwys word nie. Rapport onderneem om hierdie regstelling te plaas by al die elektroniese berigte wat op enige stadium oor hierdie aangeleentheid op Netwerk24 verskyn het. Dr Ernst het onderneem om geen verdere aksie teen Rapport oor hierdie aangeleentheid te neem nie.”
Ek weet ook wel wanneer ek dit hoor. Ek is bereid om my naam en my reputasie op die spel te plaas deur te sê: Dit was nie Stephan wat die gewraakte oproep gemaak het nie.
Ek het daarom geen twyfel dat die betrokke beriggewing vir Ernst, en vir sy seun, ernstige en onnodige leed en verleentheid veroorsaak het.
Hierdie regstelling het bloot bygevoeg dat Stephan die bewering ontken het – terwyl die hart van die saak was dat hy onskuldig was.
Teen die einde van die gesprek was dit verblydend dat daar min of meer konsensus was oor die inhoud van ‘n verskoning – waarvoor ek vir Ernst, maar veral ook vir die koerant dankbaar was.
Ek is ook oortuig daarvan dat nie die koerant, of die joernalis, enige vendetta teen die Ernst-familie voer nie.